Kennisgewing: Woordpret en prystrekking vir Borg 'n Woord | LitNet
Tuis > Portale > Woordeboek van die Afrikaanse Taal-portaal
Kennisgewing: Woordpret en prystrekking vir Borg 'n Woord
LitNet Woordeboek van die Afrikaanse Taal-portaal 2017-03-14
Eerskomende Vrydag 17 Maart is die sluitingsdatum vir Borg 'n Woord se prystrekking vir R25 000 geskenk deur Sanlam. As jy dus beplan het om 'n woord te borg of te koop, doen dit asseblief voor Vrydag om middernag. Indien jy nog nie oorweeg het om deel te neem nie, onthou: dit is in belang van Afrikaans!
Op versoek van almal wat nie plek kon kry vir Carel Trichardt en Petru Wessels se eerste optrede nie, sal hulle eerskomende Vrydag 17 Maart weer by die WAT optree. Wyn, sap en ligte verversings is vanaf 12:30 beskikbaar en Carel en Petru kom om 13:00 aan die beurt. Die program duur ongeveer 45 minute en sal dus voor 13:45 ten einde loop.
Carel en Petru was onlangs die gaste in Margo Luyt se RSG uitsendings Portret van … Afrikaans se groot sterre – mense wat in die radiodrama-, toneel-, film- en televisiewêreld hulle merk gelaat het, figureer in hierdie uitsendings.
Kaartjies kos R30. Skakel Cecile of Tanja voor of op 15 Maart by 021 887 3113 om teleurstelling te voorkom, of kontak die WAT by [email protected] om u sitplek te bespreek.